Magnus von Baer

Magnus Johann von Baer, ametlikult Magnus Johann Baer Edler von Huthorn (vene keeles Магнус фон Бэр) (27. mai (ukj 7. juuni) 1765 Piibe mõis – 31. august (vkj 19. august) 1825 Königsberg) oli baltisaksa põllumees ja rüütelkonnategelane. Ta oli Karl Ernst von Baeri isa.

Elulugu

Päritolu ja haridus
Põlvnes Eestimaa aadlisuguvõsast. Tema isa oli Lasila, Piibe, Selli, Sutlema ja Kiidjärve mõisnik Heinrich Johann Baer Edler von Huthorn (1723–maeti 1776), ema Nursi mõisast pärit Anna Louise von Freymann (1734–1814). Hariduse omandas Erlangeni ülikoolis, kus ta immatrikuleeriti 1783. aastal.

Sõjaväeteenistus
Naasis pärast ülikoolistuudiumi lõppu 1785. aasta suvel Eestimaale. Järgnevalt astus Venemaa sõjaväeteenistusse, kus teenis välja alamporutšiku auastme.

Rüütelkonnategelane
Pärast sõjaväest erustumist oli tegev Eestimaa rüütelkonna teenistuses. Valiti meeskohtu assessoriks, kellena oli 1802. aasta talurahvakorralduse komisjoni liige. Hiljem oli meeskohtunik. Aastatel 1815−1818 oli ta ühe ametiaja Eestimaa rüütelkonna peamees, seejärel oli kuni surmani Eestimaa maanõunik.

Teosed
Land-Rolle des Ehstländischen Gouvernements (1818)

Mõisavaldused
1787. aastal päris pärast isa surma emale langenud Piibe ja Selli mõisad. Viimase pantis ta küll 1788. aastal ära, kuid sai pandilepingu lõppedes tagasi. Kuni 1787. aastani oli ta koos ema ja vanema vennaga Kiidjärve mõisa omanik. Aastatel 1794−1798 kuulus talle Liivimaal Visusti pandimõis.

Perekond
Abiellus 1787. aastal Vohnja mõisas oma onutütre Juliana Louise von Baeriga (1764–1820). Abielust sündisid:
Louise Charlotte von Baer (1787–1862), abiellus Karl von Hagmanniga
Ludwig Heinrich Magnus von Baer (1789–1834), Piibe mõisnik
Karl Ernst von Baer (1792–1876), maailmakuulus arsti- ja loodusteadlane, Piibe mõisnik
Andreas Johann Gustav von Baer (1796–1856), alampolkovnik
Helene Juliane von Baer (1798–1834)
Caroline Emilie von Baer (1799–1866)
Euphrosine Adeline von Baer (1806–1879)

Sugupuu

Vaata ka
Baer (Eestimaa aadlisuguvõsa)

Viited

Välislingid

Väljavõte Eestimaa rüütelkonna genealoogilisest käsiraamatust

Eestimaa rüütelkonna peamehed
Eestimaa maanõunikud
Piibe mõisnikud
Sündinud 1765
Surnud 1825